stanford-oval/wikipedia huggingface dataset:
The Flash (elokuva)

| The Flash |
| --- | --- |

Ohjaaja:  Andy Muschietti
Käsikirjoittaja:  Christina Hodson
Tarina:   John Francis Daley  Jonathan Goldstein  Joby Harold 
Perustuu:  Robert Kanigherin ja Carmine Infantinon versioon sarjakuvahahmosta Salama
Tuottaja:   Barbara Muschietti  Michael Disco 
Säveltäjä:  Benjamin Wallfisch
Kuvaaja:  Henry Braham
Leikkaaja:   Jason Ballantine  Paul Machliss 
Pääosat:   Ezra Miller  Sasha Calle  Michael Shannon  Ron Livingston  Maribel Verdú  Kiersey Clemons  Antje Traue  Michael Keaton 
Valmistustiedot
Valmistusmaa:  Yhdysvallat
Tuotantoyhtiö:   DC Studios  Double Dream  The Disco Factory 
Levittäjä:  Warner Bros. Pictures
Ensi-ilta:   2023-6-1212. kesäkuuta 2023 (Grauman’s Chinese Theatre)  2023-6-1414. kesäkuuta 2023 (Suomi)  2023-6-1616. kesäkuuta 2023 (Yhdysvallat)  
Kesto:  144 min
Alkuperäiskieli:  englanti
Budjetti:  200 miljoonaa dollaria
Tuotto:  270 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Flash on vuonna 2023 ensi-iltansa saanut DC Comicsin sarjakuvahahmoon Barry Allen / Salama perustuva supersankarielokuva. Se on DC Extended Universen (DCEU) kolmastoista elokuva. Elokuvan ohjasi Andy Muschietti ja käsikirjoitti Christina Hodson. Elokuvan pääosissa ovat Ezra Miller, Sasha Calle, Michael Shannon, Ron Livingston, Maribel Verdú, Kiersey Clemons, Antje Traue ja Michael Keaton. Elokuvassa Barry Allen matkustaa ajassa taaksepäin estääkseen äitinsä kuoleman, mutta päätyykin nykyhetkeen palaamista yrittäessään aivan toisenlaiseen aikajanaan.
Salamasta kertova elokuva oli suunnitteilla jo vuodesta 2004 alkaen. Vuonna 2014 siitä päätettiin tehdä osa DC Extended Universea. Useita elokuvantekijät olivat ehdolla ohjaajiksi, kuten Seth Grahame-Smith, Rick Famuyiwa, sekä Jonathan Goldstein ja John Francis Daley. He kaikki kuitenkin erosivat projektista luovien erimielisyyksiensä vuoksi, ennen kuin Muschietti ja Hodson liittyivät mukaan heinäkuussa 2019. Elokuvan juoni lainaa elementtejä Flashpoint-sarjakuvasta. Lisäksi useat näyttelijät aiemmista DCEU-elokuvista palaavat rooleihinsa sekä Keaton näyttelemään oman elokuvauniversuminsa Batmaniä. Kuvaukset alkoivat Lontoossa huhtikuussa 2021 ja sijoittuivat myös eri puolille Isoa-Britanniaa, kunnes ne saatiin päätökseen lokakuussa 2021.
The Flash sai maailmanensi-iltansa Grauman’s Chinese Theatressa, Hollywoodissa, 12. kesäkuuta 2023. Elokuvateattereihin se ilmestyi Suomessa 14. kesäkuuta 2023 ja Yhdysvalloissa 16. kesäkuuta 2023.
Näyttelijät

| 0 | 1 | 2 |
| --- | --- | --- |
|  Ezra Miller  | … |  Barry Allen / Salama, Barry Allen / Salama (2013), vanha Barry Allen / Pimeä Salama   |
|  Sasha Calle  | … |  Kara Zor-El / Terästyttö   |
|  Michael Shannon  | … |  kenraali Zod   |
|  Ron Livingston  | … |  Henry Allen   |
|  Maribel Verdú  | … |  Nora Allen   |
|  Kiersey Clemons  | … |  Iris West   |
|  Antje Traue  | … |  Faora-Ul   |
|  Michael Keaton  | … |  Bruce Wayne / Batman (vaihtoehtoinen 2013)   |
|  Ian Loh  | … |  nuori Barry Allen   |
|  Ben Affleck  | … |  Bruce Wayne / Batman   |
|  Jeremy Irons  | … |  Alfred Pennyworth   |
|  Gal Gadot  | … |  Diana Prince / Ihmenainen   |
|  Saoirse-Monica Jackson  | … |  Patty Spivot   |
|  Rudy Mancuso  | … |  Albert Desmond   |
|  Sanjeev Bhaskar  | … |  David Singh   |
|  Luke Brandon Field  | … |  Al Falcone   |
|  Temuera Morrison  | … |  Thomas Curry   |
|  George Clooney  | … |  korjatun aikajanan Bruce Wayne   |
|  Nicolas Cage  | … |  vaihtoehtoinen Kal-El / Clark Kent / Teräsmies (cameo)   |
|  Jason Momoa  | … |  Arthur Curry / Vesimies (cameo)   |
Tuotanto > Esituotanto

Kesäkuussa 2020 Michael Keaton osallistui neuvotteluihin Bruce Waynen / Batmanin rooliin palaamisesta. Hän näytteli hahmoa aiemmin Tim Burtonin elokuvissa Batman (1989) ja Batman – paluu (1992). Keatonin version ilmoitettiin olevan vaihtoehtoisen tulevaisuuden versio Batmanistä, ja kuvausten odotettiin alkavan vuoden 2021 alussa. Kuukauden lopussa Fisheriä pyydettiin muiden Oikeuden Puolustajien näyttelijöiden ohella tekemään elokuvassa cameoesiintyminen. Elokuussa Keatonin roolivalinta vahvistettiin, ja Ben Affleckin paljastettiin palaavan näyttelemään DECU-versiota nykypäivän Batmanistä. Affleck perusteli syynsä rooliin palaamiseen sillä, ettei hän esiintyisi useimmissa elokuvan kohtauksista.
Seuraavan kuukauden aikana, DC FanDomen virtuaalitapahtumassa ”Explore the Multiverse”, Barbara Muschietti sanoi elokuvan sisältävän monia DC-universumin hahmoja. Salaman on tarkoitus toimia ”näiden hahmojen ja aikajanojen välisenä siltana”, mitä voitaisiin käyttää DCEU:n jatkumon uudelleenkäynnistyksenä ilman, että edellisillä tapahtumilla olisi enää merkitystä. Lokakuussa 2020 Crudup osallistui neuvotteluihin projektiin palaamisesta Warner Brosin kanssa tehdyn uuden sopimuksen kautta, mutta Clemonsin paluu projektiin oli yhä epävarma. Tammikuussa 2021 Kyborgi kirjoitettiin pois elokuvasta, kun Fisher kieltäytyi enää työskentelemästä DC Filmsin johtaja Walter Hamadan kanssa, vedoten Justice Leaguen sijaisohjaaja Joss Whedonin käytökseen kuvauspaikalla. Hahmolle ei kuitenkaan valittu uutta näyttelijää. Saman kuukauden aikana Andy ja Barbara Muschietti saapuivat Isoon-Britanniaan valmistelemaan tuotannon aloittamista. Helmikuussa Sasha Calle valittiin näyttelemään Terästyttöä. Lisäksi Crudupin vahvistettiin palaavan Henry Allenin rooliin.
Maaliskuussa 2021 Clemons sitoutui palaamaan Iris Westin rooliin, vaikka hänen aiempi esiintymisensä Justice Leaguessa oli leikattu pois. Maribel Verdú valittiin näyttelemään Barryn äitiä Nora Allenia. Crudup joutui vetäytymään Henry Allenin roolista The Morning Show’ta koskevien aikataulujensa vuoksi, jolloin hahmolle päätettiin etsiä uusi näyttelijä. Maaliskuun lopussa Keaton paljasti, ettei ollut vielä käsikirjoitusta ennen kuin päätti liittyisikö elokuvaan.selvennä Hän oli myös huolissaan koronaviruspandemian vaikutuksesta Britanniaan sekä aikatauluistaan muiden projektien parissa. Pian tämän jälkeen Ron Livingston valittiin Crudupin korvaajaksi Henry Allenin rooliin, Ian Loh nuoren Barry Allenin näyttelijäksi takaumakohtauksiin, sekä Saoirse-Monica Jackson ja Rudy Mancuso tuntemattomiin rooleihin. Keaton myös vahvisti olevansa yhä mukana elokuvassa. Ennen kuvausten alkua Muschiettit ilmoittivat oman tuotantoyhtiönsä Double Dreamin olevan mukana tuottamassa elokuvassa. Marianne Jenkins oli kiinnitettynä vastaavaksi tuottajaksi. Siihen aikaan Fisher sanoi olevansa ”samalla aaltopituudella” Andy Muschiettin kanssa siitä, miten käsitellä supersankaritarinoita. Hän toivoi voivansa palata Kyborgin rooliin, jos Warner Bros. ja Hamada pyytäisivät häneltä anteeksi.
Tuotanto > Kuvaukset

Kuvaukset alkoivat 19. huhtikuuta 2021 Warner Bros. Studiosin tiloissa, Leavesdenissä, Hertfordshiressa, Englannissa. Elokuvan kuvasi Henry Braham. Toukokuussa kuvaukset sijoittuivat Burghley Houseen, Stamfordiin. Kesäkuussa Miller, Clemons, Keaton ja Calle kuvasivat Central Cityyn sijoittuvia kohtauksia St Paulin katedraalissa, ja Gotham Cityyn sijoittuvia kohtauksia Edinburghissä ja Glasgow’ssa. Heinäkuussa kuvauksia jatkettiin Glasgow’ssa Ingram Streetillä, George Squarella, John Streetillä ja Cochrane Streetillä, George Squaren toimiessa Batmobile-kohtausten kuvauspaikkana. 29. heinäkuuta kuvaukset keskeytettiin hetkeksi, kun yksi kamerankäyttäjistä joutui onnettomuuteen Batcyclen selässä kuvattavan kohtauksen kuvausten aikana West George Streetillä. Syyskuun alussa Luke Brandon Field paljasti myös näyttelevänsä elokuvassa. Kuvaukset saatiin päätökseen 18. lokakuuta 2021.
Tuotanto > Jälkituotanto

John ”DJ” Desjardin toimi elokuvan visuaalisten efektien päävastaavana, toimittuaan samassa tehtävässä myös DCEU-elokuvien Man of Steel (2013), Batman v Superman: Dawn of Justice ja Justice League parissa, sekä viimeisenä mainitun ohjaajan versiossa Zack Snyder’s Justice League (2021). Joulukuussa 2021 paljastettiin, että Michael Shannon ja Antje Traue palaavat Man of Steelistä näyttelemään kenraali Zodia ja Faora-Ulia. Lisäksi entisten ohjaajien, John Francis Daleyn ja Jonathan Goldstein, vahvistettiin saavan krediitit elokuvan tarinasta yhdessä Hodsonin kanssa. Helmikuussa 2022 Temuera Morrisonin raportoitiin palaavan näyttelemään Vesimiehen isää, Thomas Curryä.
Musiikki

Benjamin Wallfisch valittiin huhtikuussa 2021 elokuvan säveltäjäksi, sävellettyään aiemmin musiikin myös Muschiettin elokuviin Se (2017) ja Se – Toinen luku (2019), sekä DC-elokuvaan Shazam! (2019).
Julkaisu

The Flash sai ensiesityksensä Grauman’s Chinese Theatressa, Hollywoodissa, 12. kesäkuuta 2023. Teatteriensi-iltansa elokuva sai Suomessa 14. kesäkuuta 2023 ja Yhdysvalloissa 16. kesäkuuta 2023. Elokuvan aiemmin suunnitellut ensi-iltapäivämäärät olivat 23. maaliskuuta 2018, 16. maaliskuuta 2018, 3. kesäkuuta 2022, 1. heinäkuuta 2022, 4. marraskuuta 2022, ja 23. kesäkuuta 2023. Useimmat ensi-iltapäivämäärien vaihtumiset johtuivat ohjaajien vaihtumisesta, mutta kesäkuun 2022 ensi-illan siirtyminen marraskuulle johtui koronaviruspandemiasta.
Arvosteluja

| 0 | 1 | 2 |
| --- | --- | --- |
Helsingin Sanomat Anton Vanha-Majamaa: 
Hufvudstadsbladet Krister Uggeldahl:
Huomioita

↑  Kuvailtu elokuvassa Man of Steel (2013).
Aiheesta muualla

The Flash Internet Movie Databasessa (englanniksi)
Ezra Miller vuoden 2017 San Diego Comic-Con Internationalissa.
Andy Muschietti, The Flashin ohjaaja
Ludza

Vaakuna.
Ludza on kaupunki Latgallian alueella itäisessä Latviassa. Kaupungin väkiluku oli 8 931 asukasta vuonna 2011. Ludzan pormestarina toimii Alīna Gendele.
Kuuluisia ihmisiä Ludzasta

Jakov Kulnev (1763–1812), kenraali
Ferdynand Ossendowski (1876–1945), kirjailija, tutkimusmatkailija
Leonid Dobytšin (1894–1936), kirjailija
Aiheesta muualla

Kotisivut
Luettelo Färsaarten kunnista

Kartta Färsaarten kuntajaosta
Luettelo Färsaarten kunnista käsittää Färsaarten paikallishallintoalueet. Färsaaret on jaettu 30 kuntaan. Ennen vuonna 2005 voimaan astunutta kuntauudistusta saarilla oli 48 kuntaa. Tulevina vuosina Färsaarten kuntien lukumäärä on oletettu laskevan seitsemän ja 15 välille.
| Kunta | Väkiluku | Asukastiheys as> /km² | Pinta-ala km² | Saari | Alue |
| --- | --- | --- | --- | --- | --- |
| Tórshavn | 19 827 | 112 | 173 | Streymoy, Koltur, Hestur ja Nólsoy | Tórshavn |
| Klaksvík | 4 867 | 44 | 113 | Borðoy, Kalsoy ja Svínoy | Klaksvík |
| Runavík | 3 778 | 39 | 96 | Eysturoy | Eysturoy |
| Vágar | 1 962 | 18 | 108 | Vágar | Vágar |
| Eystur | 1 930 | 46 | 42 | Eysturoy | Eusturoy |
| Tvøroyri | 1 754 | 42 | 43 | Suðuroy | Suðuroy |
| Sunda | 1 637 | 10 | 158 | Eysturoy ja Streymoy | Eysturoy |
| Fuglafjørður | 1 517 | 70 | 23 | Eysturoy | Eysturoy |
| Vágur | 1 330 | 67 | 21 | Suðuroy | Suðuroy |
| Nes | 1 236 | 88 | 14 | Eysturoy | Eysturoy |
| Vestmanna | 1 166 | 24 | 52 | Streymoy | Streymoy |
| Sørvágur | 1 097 | 13 | 84 | Vágar ja Mykines | Vágar |
| Sjóvar | 943 | 31 | 33 | Eysturoy | Eysturoy |
| Hvalba | 709 | 19 | 40 | Suðuroy ja Lítla Dímun | Suðuroy |
| Eiði | 666 | 19 | 37 | Eysturoy | Eysturoy |
| Kvívík | 578 | 13 | 49 | Streymoy | Streymoy |
| Sandur | 520 | 12 | 48 | Sandoy | Sandoy |
| Skopun | 470 | 56 | 9 | Sandoy | Sandoy |
| Hvannasund | 412 | 13 | 33 | Viðoy ja Borðoy | Klaksvík |
| Sumba | 365 | 15 | 25 | Suðuroy | Suðuroy |
| Viðareiði | 350 | 11 | 30 | Viðoy | Norðoyggjar |
| Porkeri | 320 | 24 | 14 | Suðuroy | Suðuroy |
| Skálavík | 151 | 6 | 29 | Sandoy | Sandoy |
| Kunoy | 135 | 4 | 35 | Kunoy | Norðoyggjar |
| Húsavík | 123 | 5 | 26 | Sandoy | Sandoy |
| Hov | 118 | 12 | 10 | Suðuroy | Suðuroy |
| Fámjin | 106 | 9 | 13 | Suðuroy | Suðuroy |
| Skúvoy | 45 | 4 | 13 | Skúvoy ja Stóra Dímun | Sandoy |
| Fugloy | 37 | 4 | 11 | Fugloy | Norðoyggjar |
Entiset kunnat

Húsar liitettiin Klaksvíkiin.
Funningur yhdistetty Runavíkiin.
Gøta ja Leirvík yhdistyivät Eysturiksi.
Miðvágur ja Sandavágur yhdistyivät Vágariksi.
Svínoy yhdistetty Klaksvíkiin.
Saksun, Haldarsvík, Hósvík, Hvalvík ja Gjáar, yhdistetty Sundaan.
Bøur ja Mykines, yhdistetty Sørváguriin.
Elduvík, Skála ja Oyndarfjørður, yhdistetty Runavíkiin.
Hestur, Nólsoy ja Kirkjubøur, yhdistetty Tórshavniin.
Mikladalur, yhdistetty Klaksvíkiin.
Käännös suomeksi
Luettelo Yhdysvaltain ulkoministereiden ulkomaanmatkoista

Boeing C-32 on Yhdysvaltain ulkoministereiden  virantoimituksessa käyttämä lentokone
Tämä on luettelo Yhdysvaltain ulkoministereiden ulkomaanmatkoista. Luetteloon sisältyvät sekä yksityis- ja lomamatkat että viralliset valtiovierailut. Luettelossa ovat vain ulkomaanmatkat, jotka ulkoministerit ovat tehneet virkakautensa aikana.
Luettelo on jaettu neljään eri artikkeliin, jotka ovat osa tätä pääartikkelia. Jotkut ulkoministerit lopettivat toimikautensa seuraavan vuosikymmenen puolella, mikäli vaalivuosi osui juuri sille vuodelle. Heidät mainitaan sivujen alussa mikäli he ovat kyseisessä luettelossa.
Ensimmäinen Yhdysvaltain ulkoministeri joka teki ulkomaanmatkan oli William H. Seward hän vieraili Tanskan Länsi-Intiassa vuonna 1866. Yhdysvaltain ulkoministereiden vierailut ovat suuntautuneet alkuvuosina pääasiassa vain Pohjois- Keski- ja Etelä-Amerikan valtioihin sekä Karibian saarille. John Hay oli ensimmäinen ulkoministeri joka vieraili Euroopassa. Cordell Hull oli ensimmäinen Aasiassa vierailut ulkoministeri. William P. Rogers oli ensimmäinen ulkoministeri, joka teki valtiovierailun Saharan eteläpuoliseen Afrikkaan.
Luettelot Yhdysvaltain ulkoministereiden ulkomaanmatkoista

Luettelo Yhdysvaltain ulkoministereiden ulkomaanmatkoista (1860–1920-luvut)
Luettelo Yhdysvaltain ulkoministereiden ulkomaanmatkoista (1930–1940-luvut)
Luettelo Yhdysvaltain ulkoministereiden ulkomaanmatkoista (1950–1960-luvut)
Luettelo Yhdysvaltain ulkoministereiden ulkomaanmatkoista (1970–1990-luvut)
Luettelo Yhdysvaltain ulkoministereiden ulkomaanmatkoista (2000–nykyaika)
Luettelo helsinkiläisistä urheiluseuroista

Helsinkiläisiä urheiluseuroja (listaus lajeittain)
Amerikkalainen jalkapallo: 69ers, GS Demons, Roosters, Wolverines
Baseball: Malmi Bullets
Budo: Tapanilan Erä, Vuosaaren Viikingit, Meido-Kan ry
Cheerleading: Helsinki Athletics Cheerleaders, Funky Team
Hiihto: Pakilan Veto
Jalkapallo: Atlantis, Gnistan, HIFK, HJK, HPS, Kiffen, Kontu, Kulps, KäPa, LPS, MPS, Ponnistus, PuiU, SAPA, Toukolan Teräs, Töölön Vesa, Viikingit
Jääkiekko: HIFK, HJK, IHK, Jokerit, Karhu-Kissat, KoJo, OKK, PiTa, EHC, Red Wings
Jääpallo: Botnia-69, HIFK
Kaukalopallo: Bewe Sport, HIFK
Keilailu: Keilaseura HK-Kehrä
Koripallo: HKT, HNMKY, KaPo, MaSu, Pakilan Visa, Pantterit, ToPo
Käsipallo: Arsenal, Dicken, HIFK, Kiffen, Sparta
Lentopallo: Laajasalon Voima
Melonta: MaMe
Miekkailu: HFM, Miekka-Miehet, Ylioppilasmiekkailijat
Pesäpallo: PuMu, Roihuvuoren Roihu
Purjehdus: HSS
Ratsastus: Equestrian Balance, Helsingin Ratsastajat, Helsingin Wiisikot, Helsinki Riders Club, Husön Ratsastajat, Itä-Helsingin Ratsastajat, Länsi-Helsingin Ratsastajat, Ratsastusseura Skara, Riding Team Gold Horses, Suomen Harrasteratsastajat, Suomen kenttäratsastusseura, Suomenratsut, Tuomarinkylän Ratsastajat, Upseeriratsastajat
Rugby: Helsinki Rugby Club
Salibandy: FinnPa, HIFK, M-Team, Puotinkylän Valtti, SSV, Tapanilan Erä
Soutu: Helsingin Soutuklubi, Joutele, Soutuseura SMARK
Sulkapallo: Helsingfors Badminton Club
Suunnistus: HS, Rastihaukat
Taitoluistelu: HL, HSK, HTA, HTK, MTK
Tanssiurheilu: Rock'n'Swing Dance Club Comets
Thainyrkkeily: King of the Ring
Uinti: HU, HSS, HTU Stadi, MaU, Vetehiset
Voimailu: Helsingin Atleettiklubi
Yleisurheilu: HKV, Helsingin Makkabi, Jyry, Viipurin Urheilijat, HKT
Luminus Arena

| Luminus Arena |
| --- | --- |

Rakennuksen tiedot
Sijainti:  Genk, Belgia
Avattu:  1999
Remontoitu:  2007
Kenttä:  luonnonnurmi
Aiemmat nimet:  Cristal Arena Fenixstadion
Käyttäjät
 KRC Genk 
Katsojakapasiteetti
 24 956 
Kentän mitat
 105 x 68 metriä 
Lisää rakennusartikkeleitaArkkitehtuurin teemasivulla
Luminus Arena, vuosina 2007–2016 nimeltään Cristal Arena, sitä ennen het Fenixstadion, on jalkapallostadion, joka sijaitsee Belgiassa Genkissä. Stadion on avattu 1999 ja sitä on kunnostettu ja laajennettu kertaalleen vuonna 2007. Sen nykyinen yleisökapasiteetti on 24 956 ja se toimii paikallisen jalkapalloseura KRC Genkin kotikenttänä.
Stadion on isännöinyt myös Belgian maajoukkueen otteluita.
Aiheesta muualla

Stadionin esittely (englanniksi)
Tunturisykeröparta

| Tunturisykeröparta> Uhanalaisuusluokitus |
| --- | --- |
 
Suomessa::  Silmälläpidettävä
 
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Näkinpartaislevät Charophyta
Luokka::  Charophyceae
Lahko::  Charales
Heimo::  Characeae
Suku::  Sykeröparrat Tolypella
Laji::  canadensis
Kaksiosainen nimi
 Tolypella canadensis  T. Sawa, 1973 
Katso myös
   Tunturisykeröparta Wikispeciesissä  
Infobox OKNimi-testi OK: 
Tunturisykeröparta (Tolypella canadensis) on näkinpartaislevien (Charophyta) kaareen kuuluva levälaji. Sitä esiintyy Euraasiassa Suomessa, Norjassa, Ruotsissa ja Venäjällä, Pohjois-Amerikassa Kanadassa, Alaskassa ja Grönlannissa. Se kasvaa kylmävetisissä niukkaravinteisissa järvissä ja joissa. Koska kasvupaikat ovat kirkasvetisiä, tunturisykeröpartaa on löydetty jopa 9–13 metrin syvyydestä.
Tunturisykeröparta kasvaa 4–30 cm korkeaksi. Se muistuttaa rakenteeltaan näkinpartaisleviä, mutta on varreltaan jäykkä. Tunturisykeröparta on monivuotinen, ja muodostaa itiöpesäkkeitä vain silloin tällöin.
Laji on Suomen uhanalaisuusluokituksessa silmälläpidettävä laji (NT).
Luettelo Mao Zedongin teoksista

Tämä on luettelo Mao Zedongin teoksista.
Suomennetut teokset > Runot

| Ajankohta | Nimeke | Teoksessa |
| --- | --- | --- |
| 1925 | Ch'ang-sha | Mao 1973 |
| 1927 kevät 1927 | Keltaisen kurjen torni | Mao 1973 |
| 1928 syksy 1928 | Ching-kang-vuori | Mao 1973 |
| 1929-09 syys–lokakuu 1929 | Sota Chiangin ja Kuangsin joukkojen välillä | Mao 1973 |
| 1929-10-1111. lokakuuta 1929 | Ch'ung-yang-juhla | Mao 1973 |
| 1930-01 tammikuu 1930 | Uudenvuoden päivä | Mao 1973 |
| 1930-02 helmikuu 1930 | Kuang-ch'angin tiellä | Mao 1973 |
| 1930-07 heinäkuu 1930 | T'ing-chousta Ch'ang-shahan | Mao 1973 |
| 1931-01 kevät 1931 | Kohti ensimmäistä saartotaistelua | Mao 1973 |
| 1931-02 kesä 1931 | Kohti toista saartotaistelua | Mao 1973 |
| 1933 kesä 1933 | Ta-po-ti | Mao 1973 |
| 1934-01 1934–1935 | Kolme runoa | Mao 1973 |
| 1934-02 kesä 1934 | Hui-ch'ang | Mao 1973 |
| 1935-02 helmikuu 1935 | Lou-shanin sola | Mao 1973 |
| 1935-10 lokakuu 1935 | Pitkä marssi | Mao 1973 |
| 1935-10 lokakuu 1935 | K'un-lun | Mao 1973 |
| 1935-10 lokakuu 1935 | Liu-p'anin vuori | Mao 1973 |
| 1936-02 helmikuu 1936 | Lumi | Mao 1973 |
| 1949-04 huhtikuu 1949 | Kansan vapautusarmeija valtaa Nankingin | Mao 1973 |
| 1949-04-2929. huhtikuuta 1949 | Vastaus herra Liu Ya-tselle | Mao 1973 |
| 1950-10 lokakuu 1950 | Vastaus herra Liu Ya-tselle | Mao 1973 |
| 1954-01 kesä 1954 | Pei-tai-ho | Mao 1973 |
| 1954-06 kesäkuu 1956 | Uinti | Mao 1973 |
| 1957-05-1111. toukokuuta 1957 | Vastaus Li Shu-ille | Mao 1973 |
| 1958-07-011. heinäkuuta 1958 | Hyvästi vitsauksen henki I–II | Mao 1973 |
| 1959-06-2525. kesäkuuta 1959 | Shao-shaniin saavuttua | Mao 1973 |
| 1959-07-011. heinäkuuta 1959 | Kiipeän Lu-vuorelle | Mao 1973 |
| 1961 | Vastaus eräälle ystävälle | Mao 1973 |
| 1961-02 helmikuu 1961 | Kirjoitettu naissotilaan valokuvaan | Mao 1973 |
| 1961-09-099. syyskuuta 1961 | Kirjoitettu valokuvaan... | Mao 1973 |
| 1961-11-1717. marraskuuta 1961 | Vastaus toveri Ku Mo-jolle | Mao 1973 |
| 1961-12 joulukuu 1961 | Laulu luumunkukasta | Mao 1973 |
| 1962-12-2626. joulukuuta 1962 | Taivaan pilvet | Mao 1973 |
| 1963-01-099. tammikuuta 1963 | Vastaus toveri Ku Mo-jolle | Mao 1973 |
| 1965 | Käynti Ching-kangin vuorella vuonna 1965 | Mao 1973 |
Kirjallisuutta

Devillers, Philippe: Mitä Mao todella sanoi.  Suomentanut Aarne Valpola. Porvoo:  WSOY, 1971.  OCLC 57866836.
Mao Tse-tung: Otteita puheenjohtaja Mao Tse-tungin teoksista.  (2. painos)  Helsinki:  Suomi–Kiina-seura, 1971.  Finna kuopio.110449.
Ludwigstein

Ludwigstein
| --- | --- |
Sijainti:  Viipuri Venäjä
Vesialue:  Viipurinlahti
Pinta-ala:  0,012 km²
| --- | --- |
Luokitus:  federal cultural heritage site in Russia (käännä suomeksi) 
muokkaa - muokkaa wikitekstiä - muokkaa Wikidataa
Ludwigstein on Viipurissa sijaitseva saari, joka kuuluu Monrepos’n puistoon. Pienellä kalliosaarella ovat Nicolayn suvun hautausmaa ja Ludwigsburgin hautakappeli. Saari liitettiin Monrepos’n kartanoon tiettävästi 1780-luvulla, ja sinne tehtiin ensimmäinen hautaus vuonna 1798. Hautakappeli valmistui 1820-luvulla, ja viimeinen hautaus saarelle tehtiin 1943.
Saaren historiaa

Linnasaaren edustalla sijaitseva saari liitettiin Monrepos’n kartanoon tiettävästi 1780-luvulla, jolloin kartanon omistajana oli Vanhan Suomen kenraalikuvernöörinä toiminut Württembergin prinssi Friedrich Wilhelm. Kartanon osti vuonna 1788 paroni Ludwig Heinrich von Nicolay, joka käytti aluksi saaresta erakkomunkkien retriittiin viittaavaa nimeä Eremitaaši. Ensimmäinen hautaus tehtiin vuonna 1798, kun Nicolay siirsi Ludwigsteiniin pari vuotta aikaisemmin kuolleen ystävänsä säveltäjä F. G. Lafermeren (1737–1796) jäännökset. Samaan aikaan rakennettiin saareen johtava silta, kiviportaat kalliojyrkänteen huipulle ja pystytettiin roomalaisten ylijumalan Juppiterin patsas. 1800-luvun alussa Nicolay alkoi kutsumaan saarta nimellä Erichstein, jota hän käytti vuonna 1804 kartanosta kirjoittamassaan runoelmassa.
Ludwig von Nicolayn hautakappeli valmistui 1820-luvulla. Sen jälkeen saaren pohjoisosaan perustettiin hautausmaa muille suvun jäsenille ja samalla estettiin ulkopuolisten pääsy saareen järjestämällä kulku sillan asemasta lautalla. Saaren nykyinen nimi juontaa myös 1820-luvulta. Ludwigsteinin hautausmaalla on kolme tiilestä muurattua hautaholvia, joiden päällä on marmorista tehdyt muistopaadet. Yksi paasista on kadonnut. Paikalle haudattiin Nicolayn perheen jäseniä neljässä sukupolvessa aina vuoteen 1942 saakka, jolloin Monrepos’n omistajaksi tuli lyhytaikaisesti Marie von Nicolayn sisarenpoika paroni Nicolas von der Pahlen. Viimeinen hautaus toimitettiin jatkosodan aikana elokuussa 1943, jolloin Ludwigsteiniin haudattiin paronitar Sophie von der Pahlen.
Ludwigsburgin hautakappeli

Ludwig von Nicolay keksi 1700-luvun lopussa ajatuksen saarelle rakennettavasta goottilaistyylisestä linnasta, mutta se ei kuitenkaan toteutunut, vaikka piirustuksia tekivät tunnetut Pietarissa vaikuttaneet arkkitehdit Giuseppe Antonio Martinelli (1798), Pietro Gonzaga (1804) ja Jean-François Thomas de Thomon (1809). Sen sijaan Ludwig von Nicolayn poika Paul rakennutti vuosien 1822 ja 1830 välillä linnaa muistuttavan Ludwigsburgin hautakappelin, jonka suunnitteli englantilainen arkkitehti Charles Heathcote Tatham. Paikalle siirrettiin Sorvalin hautausmaalta vuonna 1820 kuolleiden Ludwig von Nicolayn ja tämän puolison Johanna Margareta von Nicolayn jäännökset. Aikaisemmin saarelle haudatun F. G. Lafermeren muistomerkki oli kappelia vastapäätä, mutta se on nykyään hävinnyt.
Hautakappeli on muurattu tiilestä ja rapattu sen jälkeen valkoiseksi kalkkilaastilla. Kaksikerroksisen kappelin lasimaalauksin koristellussa pohjakerroksessa olivat Ludwig ja Johanna von Nicolayn haudat ja heidän rintakuvansa. Toisessa kerroksessa on näköalatasanne, josta aikoinaan avautui suora näköyhteys Viipurin linnaan. Vuosikymmenten kuluessa vaurioitunutta rappausta on korjattu 1980-luvun loppupuolella sekä uudelleen vuosina 2003–2005, jolloin mukana oli myös suomalaisia asiantuntijoita Tampereen ammattikorkeakoulusta.
Aiheesta muualla

Kuvia Ludwigsteinista
Kuvia tai muita tiedostoja aiheesta Ludwigstein Wikimedia Commonsissa
Ludwigsburgin hautakappeli.
Tähtienvälinen kappale

Ensimmäisen tähtienvälisen kappaleen, 'Oumuamuan, rata
Tähtienvälinen kappale on kappale, joka ei ole tähti ja sijaitsee tähtienvälisessä avaruudessa. Se voi olla asteroidi, komeetta tai eksokomeetta. Ensimmäinen löydetty tähtienvälinen kappale oli 'Oumuamua.
Viimeaikaisten tutkimusten mukaan (514107) 2015 BZ509 voisi olla alkujaan tähtienvälinen kappale, jonka Auringon vetovoima on kaapannut.